Zhou Enlai

Zhou Enlai (traditsioonilises hiina kirjas 周恩來, lihtsustatud hiina kirjas 周恩来; pinyin'is Zhōu Ēnlái; 5. märts 1898 – 8. jaanuar 1976) oli Hiina Rahvavabariigi partei- ja riigitegelane.

Zhou Enlai oli pärit riigiametniku perekonnast. Aastatel 1920–1924 õppis ta Prantsusmaal, kus tutvus kommunistliku ideoloogiaga ja astus 1922. aastal Hiina Kommunistlikku Parteisse. Hiinasse naasmise järel oli Zhou Enlai Whampoa Sõjaväeakadeemia poliitilise osakonna juhataja ja teenis Guomindangi sõjaväes. Kommunistide ja Guomindangi konflikti järel 1927. aastal pani ta aluse Hiina Punaarmeele, osales 1934–1935 pikas marsis. Tema ülesandeks sai Hiina Kommunistliku Partei välissuhete korraldamine.[chineseposters.net/themes/zhouenlai Zhou Enlai] Chinese Posters

Hiina Rahvavabariigi moodustamise järel sai Zhou Enlaist Hiina Rahvavabariigi Riiginõukogu esimees (sisuliselt valitsusjuht).Zhou Enlai Spartacus Educational

Zhou Enlai etendas juhtivat rolli Hiina Rahvavabariigi ja Ameerika Ühendriikide suhete normaliseerimisel 1970. aastate algul.Zhou Enlai Ministry of Foreign Affairs of the People's Republic of China

1972. aastal diagnoositi Zhou Enlail vähk. Tema tervis halvenes ja alates 1974. aastast viibis ta haiglas.Three Chinese Leaders:Mao Zedong, Zhou Enlai, and Deng Xiaoping Asia for Educators

 Viited 

Kategooria:Hiina poliitikud
Kategooria:Välisministrid
Kategooria:Sündinud 1898
Kategooria:Surnud 1976